b'\n_START_ARTICLE_\nCriton (Platon)\n_START_SECTION_\nContext\n_START_PARAGRAPH_\nDialogul are loc dup\xc4\x83 are loc dup\xc4\x83 procesul lui Socrate, unde acesta a fost condamnat. I s-a dat op\xc8\x9biunea s\xc4\x83 plece \xc3\xaen exil, dar acesta a preferat moartea. Socrate este condamnat la moarte, care va avea loc la dou\xc4\x83 zile dup\xc4\x83 \xc3\xaentoarcerea cor\xc4\x83biei trimise la Delos; din cinci \xc3\xaen cinci ani atenienii trimiteau o ambasad\xc4\x83 religioas\xc4\x83 la templul din Delos pentru a-i mul\xc8\x9bumi zeului Apollo pentru re\xc3\xaentoarcerea lui Tezeu \xc8\x99i a tovar\xc4\x83\xc8\x99ilor s\xc4\x83i \xc3\xaenapoi la cetate, dup\xc4\x83 uciderea Minotaurului. C\xc3\xa2t timp dura aceast\xc4\x83 c\xc4\x83l\xc4\x83torie, legea interzicea executarea pedepsei cu moartea._NEWLINE_Astfel, a\xc8\x99tept\xc3\xa2ndu-\xc8\x99i sf\xc3\xa2r\xc8\x99itul \xc3\xaen \xc3\xaenchisoare, Socrate este vizitat de vechiul s\xc4\x83u prieten, Criton, care se ofer\xc4\x83 s\xc4\x83-l ajute s\xc4\x83 scape. Ceea ce urmeaz\xc4\x83 este o discu\xc8\x9bie pe baza drept\xc4\x83\xc8\x9bii \xc8\x99i a nedrept\xc4\x83\xc8\x9bii.\n_START_SECTION_\nAnaliz\xc4\x83, teme \xc8\x99i motive\n_START_PARAGRAPH_\nVisul lui Socrate este o referin\xc8\x9b\xc4\x83 la Ahile din Iliada, care, sup\xc4\x83rat c\xc4\x83 Agamemnon i-o luase pe Briseis, amenin\xc8\x9b\xc4\x83 c\xc4\x83 se va \xc3\xaentoarce acas\xc4\x83, \xc3\xaempreun\xc4\x83 cu armata sa. \xe2\x80\x9eDac\xc4\x83 prielnic la drum ne-o fi zeul puternic pe mare,/Noi \xc3\xaen trei zile vom fi \xc3\xaen m\xc4\x83noasa-ne \xc8\x9bar\xc4\x83, \xc3\xaen Ftia\xe2\x80\x9d (ora\xc8\x99 antic din prefectura modern\xc4\x83 Ftiotida).'